شەفەق
نیوز/ سوپای نیشتمانی مەکسیک، ٣٦٨ کووچبەر پەیا کرد، ک لەناو سەربازگەیگ نهێنی لە کوێەیل
ویلایەت چیاباس وەجی هیلیانە.
سەربازگەگە
لە دووڵیگ نزیک چوم جریجالفا پەیا کریا، و گەورە و زاڕوو لە گواتیمالا و نیکاراگوا
و ئیکوادۆر و هیندۆراس و سیلفادۆر و کوبا لەناوی بوینە.
ئاو
و دەرمان دریا ئەو کووچبەرەیلە، و بریانە بنکەیل چەودیاری لە بان سنوورەگە لە چیاباس
تا دەسمیەتی قونسوڵخانە و دیاریکردن رەوش یاسایی بکریەێد.
هەرلە
تەشرین ٢٠٢١، نزیکەی یەک و نیم مەلیۆن کووچبەر وەشیوەیگ نا یاسایی چینە ناو ئەمریکا،
 ئەوەیش وەگورەی بەیاننامەی گومرگ و باسەوان
سنوور مەکسیک، و یە دویەم ساڵە ک ئیدارەی بايدن ئی شمارەیل پەیمانەییە لەبان سنوور
باشوور توومار بکەێد، وەبی وەسیان تەکان کووچبەرەیل.
